Sovesh/autoresearch-or huggingface dataset:
ଦଶିପୋକ ସଂକ୍ରମଣ (ଇଂରାଜୀରେ Pinworm infection ବା ଏଣ୍ଟେରୋବାଏସିସ/ enterobiasis, ଏକ ପ୍ରକାର ମାନବ ପରଭୋଜୀ ରୋଗ (human parasitic disease) ଯାହା ପିନ‌ୱର୍ମ (pinworm) (ପ୍ରତିଶବ୍ଦ ଥ୍ରେଡ‌ୱର୍ମ, ସିଟ‌ୱର୍ମ) ପରଭୋଜୀ ଯୋଗୁ ହୁଏ । ଏହି ରୋଗ ହେଲେ ସାଧାରଣତଯ ମଳଦ୍ୱାର (anal) ପାଖରେ ଗଲୁ (itch) କରେ । ଏହି ଗଲୁ ଯୋଗୁ ଶୟନରେ ବାଧା ହୁଏ । ଏହି ପରଭୋଜୀର ଅଣ୍ଡା ଖାଦ୍ୟ ସ‌ହ ମିଶି ଦେହକୁ ଯିବାର ୪-୮ସପ୍ତାହ ପରେ ଦେହ ଭିତରେ ଅଣ୍ଡାରୁ ଛୁଆ ହୋଇ ତାହାର ଅଣ୍ଡା ମଳଦ୍ୱାର ଚାରିପାଖରେ ଦେଖାଯାଏ । କେତେକ ଲୋକ ସଂକ୍ରମିତ ହୋଇଥିଲେ ମଧ୍ୟ ଲକ୍ଷଣହୀନ ହୁଅନ୍ତି ।

ଦଶିପୋକର ଅଣ୍ଡା ଯୋଗୁ ଏହି ରୋଗ ବ୍ୟାପେ ।  ଦଶିପୋକ ମଳଦ୍ୱାର ଚାରିପାଖେ ଅଣ୍ଡା ଦିଏ ଯାହା ପ୍ରାୟ ୩ ସପ୍ତାହ ପର୍ଯ୍ୟନ୍ତ ବଞ୍ଚିରହନ୍ତି । ହାତ, ଖାଦ୍ୟ ଓ ଅନ୍ୟାନ୍ୟ ଦ୍ରବ୍ୟ ମାଧ୍ୟମରେ ମନୁଷ୍ୟ ଖାଏ । ସ୍କୁଲ ପିଲା, ଅନୁଷ୍ଠାନରେ ରହୁଥିବା ଲୋକ ଓ ସଂକ୍ରମିତ ରୋଗୀଙ୍କ ସେବା କରୁଥିବା ଲୋକଙ୍କର ଏହି ରୋଗ ସଙ୍କଟ ରହେ । କୌଣସି ପଶୁଙ୍କଦ୍ୱାରା ରୋଗ ବ୍ୟାପେ ନାହିଁ । ଅଣୁବୀକ୍ଷଣରେ ଏହାର ଅଣ୍ଡା ଦେଖି ବା ଏକ ସେ:ମି: ଲମ୍ବର ଏହି ପରଭୋଜୀକୁ ଦେଖି ରୋଗ ନିର୍ଣ୍ଣୟ କରାଯାଏ । 

ଏହି ରୋଗ ନିମନ୍ତେ ମିଳୁଥିବା ମେବେଣ୍ଡାଜୋଲ, ପାଇରାଣ୍ଟେଲ ପାମୋଏଟ (pyrantel pamoate) ବା ଆଲବେଣ୍ଡାଜୋଲ ମଧ୍ୟରୁ ଗୋଟିଏ ଔଷଧର ଦୁଇ ମାତ୍ରା/ଡୋଜ ଦୁଇ ସପ୍ତାହ ଅନ୍ତରରେ ଦିଆଯାଏ । ରୋଗୀ ସ‌ହିତ ବାସ କରୁଥିବା ବା ତାହାର ଯତ୍ନ ନେଉଥିବା ସମସ୍ତ ଲୋକଙ୍କୁ ଏହି ଔଷଧ ଦିଆଯାଏ । ପ୍ରତ୍ୟେକ ଡୋଜ ଖାଇସାରିବା ପରେ ବ୍ୟକ୍ତିଗତ ସମସ୍ତ ବ୍ୟବ‌ହୃତ ଜିନିଷ ଗରମ ପାଣିରେ ଧୋଇବାକୁ ଉପଦେଶ ଦିଆଯାଏ । ଉତ୍ତମ ହସ୍ତ ପ୍ରକ୍ଷାଳନ (handwashing), ସବୁଦିନ ସକାଳେ ସ୍ନାନ ଓ ପ୍ରତିଦିନ ଅନ୍ତବସ୍ତ୍ର (underwear) ବଦଳେଇଲେ ପୁନଃ ସଂକ୍ରମଣ ପ୍ରତିରୋଧ କରିହୁଏ । 

ପୃଥିବୀର ପ୍ରତ୍ୟେକ ସ୍ଥାନରେ ସାଧାରଣତଃ ଦଶିପୋକ ସଂକ୍ରମଣ ହୁଏ । ବିକଶିତ ଦେଶମାନଙ୍କରେ (developed world) ଏହି ରୋଗ ଏକ ସର୍ବାଧିକ ସାଧାରଣ ରୋଗ । ସ୍କୁଲ ପିଲାଙ୍କୁ ଏ ରୋଗ ଅଧିକ ଆକ୍ରମଣ କରେ । ଯୁକ୍ତରାଷ୍ଟ୍ର ଆମେରିକାରେ ଯେ କୌଣସି ସମୟରେ ୨୦% ଲୋକ ଏ ରୋଗର ଶିକାର ହୋଇଥାଆନ୍ତି । ଉଚ୍ଚ ସଙ୍କଟରେ ଥିବା ଲୋକଙ୍କ ମଧ୍ୟରୁ ୫୦% ଲୋକଙ୍କୁ ଏ ରୋଗ ହୁଏ ।  ଏହାକୁ ଏକ ସାଂଘାତିକ ରୋଗ ରୂପେ ବିବେଚନା କରାଯାଏ ନାହିଁ । ସାରା ମାନବ ଇତିହାସରେ ଏହି ରୋଗ ହୋଇଥିବା ଜଣାଯାଏ ।

ଆଧାର 

ଚିକିତ୍ସା ବିଜ୍ଞାନ
ପରଜୀବୀ ରୋଗ
ଭାରତୀୟ ସଂସଦର ତଳ ସଦନ ଲୋକ ସଭାର ୧୦ମ ଲୋକ ସଭାପାଇଁ ୧୯୯୧ ମସିହାରେ ସାଧାରଣ ଅନୁଷ୍ଠିତ ହୋଇଥିଲା । ଏହି ଲୋକ ସଭାର କାର୍ଯ୍ୟକାଳ ଥିଲା ୨୦ ଜୁନ ୧୯୯୧ରୁ ୧୦ ମଇ ୧୯୯୬ । ଏହି ଲୋକ ସଭା ପାଇଁ ୧୯୯୧ ମସିହାରେ ମଇ-ଜୁନ ମାସରେ ନିର୍ବାଚନ ଅନୁଷ୍ଠିତ ହୋଇଥିଲା । ୧୯୯୧ର ସାଧାରଣ ନିର୍ବାଚନ ପରେ ରାଜ୍ୟ ସଭାର ୪ ଜଣ ସଦସ୍ୟ ଲୋକ ସଭାକୁ ମନୋନୀତ ହୋଇଥିଲେ ।

ଏହି ଲୋକ ସଭାରେ କଂଗ୍ରେସ ଦଳ ସମୁଦାୟ ୨୪୭ଟି ଆସନ ଗ୍ରହଣ କରିଥିଲା, ଯାହାକି ପୂର୍ବ ଲୋକ ସଭା ଅର୍ଥାତ ୯ମ ଲୋକ ସଭାଠାରୁ ୪୭ଟି ଆସନ ଅଧିକ ଥିଲା । ଏହି ନିର୍ବାଚନ ପରେ କଂଗ୍ରେସ ଦଳ ସଂଖ୍ୟାଗରିଷ୍ଠତା ହାସଲ କରିବା ପରେ ପି. ଭି. ନରସିଂହ ରାଓ ଭାରତର ପ୍ରଧାନମନ୍ତ୍ରୀ ଭାବରେ ଦାୟିତ୍ୱ ନେଇଥିଲେ । ତାଙ୍କର କାର୍ଯ୍ୟକାଳ ଥିଲା ୨୧ ଜୁନ ୧୯୯୧ରୁ ୧୬ ମଇ ୧୯୯୬ । ଏହାପରେ ୧୧ଶ ଲୋକ ସଭା ୧୯୯୬ ମସିହା ସାଧାରଣ ନିର୍ବାଚନ ପରେ ୧୫ ମଇ ୧୯୯୬ରେ ଗଠିତ ହୋଇଥିଲା ।

ଗୁରୁତ୍ୱପୂର୍ଣ୍ଣ ସଦସ୍ୟ
 ବାଚସ୍ପତି:
 ଶିବରାଜ ପାଟିଲ (୧୦ ଜୁଲାଇ ୧୯୯୧ରୁ ୨୨ ମଇ ୧୯୯୬)
 ଉପ-ବାଚସ୍ପତି:
ଏସ୍. ମଲ୍ଲିକାର୍ଜୁନାୟ (୧୩ ଅଗଷ୍ଟ ୧୯୯୧ରୁ ୧୦ ମଇ ୧୯୯୬)
ମହା ସଚିବ
କେ ସି ରସ୍ତୋଗି (୨୦ ଜୁନ ୧୯୯୧ରୁ ୩୧ ଡିସେମ୍ବର ୧୯୯୧)
ସି କେ ଜୈନ (୧ ଜାନୁଆରୀ ୧୯୯୨ରୁ ୩୧ ମଇ ୧୯୯୪)
ଆର୍. ସି. ଭରଦ୍ୱାଜ (୩୧ ମଇ ୧୯୯୪ରୁ ୩୧ ଡିସେମ୍ବର ୧୯୯୫)
ଏସz. ଏନ୍. ମିଶ୍ର (୧ ଜାନୁଆରୀ ୧୯୯୬ରୁ ୧୦ ମଇ ୧୯୯୬)

ରାଜନୈତିକ ଦଳ ଅନୁସାରେ ନିର୍ବାଚିତ ସଦସ୍ୟ
ବିଭିନ୍ନ ରାଜନୈତିକ ଦଳରୁ ୧୦ମ ଲୋକ ସଭାକୁ ନିର୍ବାଚିତ ହୋଇଥିବା ସଦସ୍ୟମାନଙ୍କର ତାଲିକା ନିମ୍ନରେ ଦର୍ଶାଯାଇଛି-

ଆଧାର

ବାହାର ଆଧାର

 ଲୋକ ସଭା ୱେବସାଇଟ

ଲୋକ ସଭା
ଢାଲେଶ୍ୱରୀ ନଦୀr ( Dhôleshshori)  ବାଂଲା ଦେଶକୁ ପ୍ରବାହିତ ହେଇଥିବା ଭାରତୀୟ ନଦୀ ଯମୁନାର ଏକ ବୃହତ ଉପନଦୀ । ଏହାର ଦୈର୍ଘ୍ୟ 160 କିଲୋମିଟର । ଏହା ଟଙ୍ଗାଇଲ ଜିଲ୍ଲାରେ ଯମୁନା ନଦୀରୁ ବାହାରି ଦୁଇଟି ଶାଖା ହେଇ ଢାଲେଶ୍ୱରୀ ଓ କାଳିଗଙ୍ଗା ନାମରେ ମାନିକଗଞ୍ଜ ଜିଲ୍ଲାକୁ ପ୍ରବାହିତ ହୁଏ । ତାହା ପୁଣି ଶୀତଳାକ୍ଷୀ ନଦୀ ସହ ମିଳିତ ହୁଏ । ଏହା ନାରାୟନଗଞ୍ଜ ଜିଲ୍ଲାରୁ ମିଳିତ ଭାବରେ ପ୍ରବାହିତ ହେଇ ମେଘନା ନଦୀରେ ବିଲୟ ହୁଏ । 

ଏହା ଏକ ଗଭୀର ନଦୀ । ଏହାର ହାରାହାରି ଗଭୀରତା 122 ଫୁଟ ଓ ସର୍ବାଧିକ ଗଭୀରତା 265 ଫୁଟ । ଏହା ପ୍ରଥମେ ପଦ୍ମା ନଦୀର ଅଂଶ ଥିଲା । ପରେ ପଦ୍ମା ନଦୀର ଗତିପଥରେ ପରିବର୍ତନ ଘଟିଥିଲା । ପଦ୍ମା ନଦୀ ବିଗତ ଶତାବ୍ଦୀ ମାନଙ୍କୁ ତାହାର ଗତିପଥ ଅନେକ ଥର ପରିବର୍ତନ କରି ବର୍ତ୍ତମାନ ସ୍ଥିତିକୁ ଆସିଛି ।

ପୁନଶ୍ଚ ଦେଖଣା 
 Rivers of Bangladesh

ଆଧାର
ହାଇପରଟେନସିଭ ଏନସେଫାଲୋପାଥି ବା ଏଚଇ (Hypertensive encephalopathy/ HE) ଏକ ପ୍ରକାର ଏନସେଫାଲୋପାଥି (general brain dysfunction) ବା ମସ୍ତିଷ୍କ ବେମାରୀ ଯାହା ଅତ୍ୟଧିକ ରକ୍ତଚାପ (significantly high blood pressure) ଯୋଗୁ ହୁଏ ।  ଏହି ରୋଗରେ ମୁଣ୍ଡ ବିନ୍ଧା, ବାନ୍ତି, ଶରୀର ନିୟନ୍ତ୍ରଣ ସମସ୍ୟା ଓ ଦ୍ୱନ୍ଦ୍ୱ ଇତ୍ୟାଦି ଲକ୍ଷଣମାନ ଦେଖାଯାଏ । ଏହା ହଠାତ୍ ଆରମ୍ଭ ହୁଏ । ରୋଗ ଜଟିଳ ହେଲେ ଅପସ୍ମାର ବାତ (Seizures), ରେଟିନାଲ ହେମୋରେଜ (bleeding in the back of the eye) ଓ ପୋସ୍ଟିରିଅର ରେଭରସିବ୍ଲ ଏନସେଫାଲୋପାଥି ସିଣ୍ଡ୍ରୋମ (posterior reversible encephalopathy syndrome) ରୋଗ ହୋଇପାରେ । 
 

ହାଇପରଟେନସିଭ ଏନସେଫାଲୋପାଥି ରୋଗରେ ସାଧାରଣତଃ ରକ୍ତଚାପ ୨୦୦/୧୩୦ ମି:ମି:ରୁ ଅଧିକ ଥାଏ ।  ବେଳେ ବେଳେ ଏହା ୧୬୦/୧୦୦ ମି:ମି: ରକ୍ତଚାପରେ ମଧ୍ୟ ହୋଇପାରେ । ଅନ୍ୟାନ୍ୟ କେତେକ କାରଣ ଯୋଗୁ ମଧ୍ୟ ଏହା ହୋଇପାରେ ଯେପରିକି ବୃକ୍‌କ ଫେଲ (Kidney failure), ରକ୍ତଚାପ ଔଷଧ (blood pressure medication) ସେବନ ହଠାତ୍ ବନ୍ଦ କଲେ, ଫେଓକ୍ରୋମୋସାଇଟୋମା (pheochromocytoma), ଟାଇରାମିନ ଥିବା ଖାଦ୍ୟ ସାଥୀରେ ମୋନୋଆମିନୋ ଅକ୍ସିଡେଜ ଇନହିବିଟର (monoamine oxidase inhibitor) ସେବନ କଲେ ହୋଇପାରେ । ଗର୍ଭାବସ୍ଥାରେ ଏହି ରୋଗ ହେଲେ ତାହାକୁ ଏକ୍ଲାମ୍ପସିଆ କୁହାଯାଏ । ଅନ୍ୟାନ୍ୟ ସମ୍ଭାବ୍ୟ କାରଣମାନ ନଥିବା ନିଶ୍ଚିତ କଲାପାରେ ଏହି ରୋଗ ନିର୍ଣ୍ଣୟ କରାଯାଏ ।

ବୃଦ୍ଧିପ୍ରାପ୍ତ ରକ୍ତଚାପ ଆପାତ‌ତଃ ଶୀଘ୍ର କମେଇବା ନିମନ୍ତେ ଚିକିତ୍ସା କରାଯାଏ । ଏଥି ନିମନ୍ତେ ଲାବେଟାଲୋଲ (Labetalol) ବା ସୋଡ଼ିଅମ ନାଇଟ୍ରୋପ୍ରୁସାଇଡ (sodium nitroprusside) ଔଷଧ ଇଞ୍ଜେକସନ ଆକାରରେ ଶିରାଭ୍ୟନ୍ତରରେ ଦିଆଯାଏ । ଗର୍ଭିଣୀ ମହିଳାଙ୍କୁ ମାଗନେସିଅମ ସଲଫେଟ (magnesium sulfate) ଦିଆଯାଇପାରେ । ଆବଶ୍ୟକ ସ୍ଥଳେ ଆଣ୍ଟିସିଜର ଔଷଧ (anti seizure medications) ଦିଆଯାଏ ।
 

ହାଇପରଟେନସିଭ ଏନସେଫାଲୋପାଥି ଏକ ସାଧାରଣ ରୋଗ ନୁହେଁ । ଚିକିତ୍ସା ସୁବିଧା ନଥିବା ସ୍ଥାନମାନଙ୍କରେ ଏହି ରୋଗ ହେଉଥିବା ବିଶ୍ୱାସ କରାଯାଏ । ସନ ୧୯୨୮ରେ ଓପନହେମର ଓ ଫିସବର୍ଗ ଏହି ନାମକରଣ କରିଥିଲେ । ଏହି ରୋଗକୁ ଏକ ଆଶୁ ଉଚ୍ଚ ରକ୍ତଚାପ ରୋଗ (hypertensive emergency) ଭାବରେ ବର୍ଗୀକରଣ କରାଯାଏ ।

ଆଧାର

ବାହ୍ୟ ଲିଙ୍କ 

ଚିକିତ୍ସା ବିଜ୍ଞାନ
ବିଶ୍ୱ ପରିବେଶ ଦିବସ (ଇଂରାଜୀରେ World Environment Day), ସଂକ୍ଷେପରେ (WED) ଜୁନ ମାସ ୫ ତାରିଖ ଦିନ ପାଳନ କରାଯାଏ। ପରିବେଶପ୍ରତି ସକାରାତ୍ମକ ଜନ ଜାଗ୍ରତି ସୃଷ୍ଟି କରିବା ଏହି ଦିବସ ପାଳନର ଲକ୍ଷ୍ୟ। ଏହି ଦିବସ ପାଳନ ସଂଯୁକ୍ତ ରାଷ୍ଟ୍ରସଂଘର ପରିବେଶ କାର୍ଯ୍ୟକ୍ରମ (United Nations Environment Programme - UNEP)ର ଅନ୍ତର୍ଗତ ।  

ଏହିଦିନ ମାନବୀୟ ପରିବେଶକୁ ନେଇ ସଂଯୁକ୍ତ ରାଷ୍ଟ୍ରସଂଘର ପ୍ରଥମ ବୈଠକ (United Nations Conference on the Human Environment) ବସିଥିଲା। ଏହା ୫ରୁ ୧୬ ଜୁନ ୧୯୭୨ ଯାଏ ଚାଲିଥିଲା। ଏହା ସଂଯୁକ୍ତ ରାଷ୍ଟ୍ରସଂଘର ଆସେମ୍ବ୍ଲି (United Nations General Assembly)ଦ୍ୱାରା ୧୯୭୨ରେ ପ୍ରତିଷ୍ଠା କରାଯାଇଥିଲା। ପ୍ରଥମ ବିଶ୍ୱ ପରିବେଶ ଦିବସ ୧୯୭୩ରେ ପାଳିତ ହୋଇଥିଲା। ଏହା ପରଠାରୁ ୧୯୭୧ ମସିହାର ଜୁନ ୫ର ସପ୍ତାହକୁ ମନେ ପକାଇଏହି ଦିନଟି ବିଶ୍ୱର ବିଭିନ୍ନ ସହରରେ ପ୍ରତିବର୍ଷ ଏକ ନୂଆ ବିଷୟବସ୍ତୁକୁ ନେଇ ପାଳନ କରା ଯାଇଥାଏ। ଏହି ଦିନ ଉତ୍ତର ଗୋଲାର୍ଦ୍ଧରେ ବସନ୍ତ ଋତୁଥାଏ ଓ ଦକ୍ଷିଣ ଗୋଲାର୍ଦ୍ଧରେ ବର୍ଷା।

ବାହାର ତଥ୍ୟ 

 Environment Day 2010 initiative of OIKOS
 UNEP, World Environment Day 
 United Nations Environment Programme (UNEP)
 World Environment Day (WED) Grassroots Facebook Campaign
 UNEP, World Environment Day – 2005 , 2006 , 2007 , 2008 , 2009 
 World Environment Day 2005 host city site 
 Chicago Botanic Garden, 2008 North American host city site 
 Previous themes of World Environment Day 
 WED, UK World Environment Day 2007 
 UNEP, Climate Change 
 UNEP/GRID Arendal Polar Programme
 UNEP Global Outlook for Ice and Snow 
 News & Events – UN Days, Weeks and Years

ଆଧାର 

ଜୁନ ମାସର ପାଳିତ ଦିବସ
ଘଟଣାବଳୀ

ଜନ୍ମ 
 ୧୮୯୩ – ଶ୍ୟାମାଚନ୍ଦ୍ର ତ୍ରିପାଠୀ, ରେଭେନ୍ସା ମହାବିଦ୍ୟାଳୟର ପ୍ରଥମ ଓଡ଼ିଆ ତଥା ଭାରତୀୟ ଅଧ୍ୟକ୍ଷ, ଶିକ୍ଷାବିତ ଓ ପ୍ରଶାସକ (ମୃତ୍ୟୁ: ୧୮ ଅଗଷ୍ଟ ୧୯୫୧)
 ୧୯୨୪ – କିଶୋରୀ ଚରଣ ଦାସ, କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଲେଖକ (ମୃତ୍ୟୁ: ୧୭ ଅଗଷ୍ଟ ୨୦୦୪)
 ୧୯୪୩ – ଶିବ ପାଣିଗ୍ରାହୀ, ଓଡ଼ିଆ ଚିତ୍ରଶିଳ୍ପୀ
 ୧୯୫୬ – ମନୋଜ ପଟ୍ଟନାୟକ, ଅଭିନେତା
 ୧୯୮୩ – ମେରି କମ, ମୁଷ୍ଟି ଯୋଦ୍ଧା

ମୃତ୍ୟୁ 
 ୧୯୯୭ – ରାଜକିଶୋର ପଟ୍ଟନାୟକ, ଅତିବଡ଼ି ଜଗନ୍ନାଥ ଦାସ ପୁରସ୍କାରପ୍ରାପ୍ତ ସାହିତ୍ୟିକ (ଜନ୍ମ: ୦୮ ଅପ୍ରେଲ ୧୯୧୭)
 ୧୯୯୮ – ଜୀବନାନନ୍ଦ ପାଣି, ଓଡ଼ିଆ କଥାଚିତ୍ର ଗୀତିକାର (ଜନ୍ମ: ୧୯୩୩)

ପର୍ବପର୍ବାଣି

ଅଧିକ ତଥ୍ୟ 

  BBC: ଏହି ଦିନ
  କାନାଡାରେ ଏହି ଦିନ

ମାର୍ଚ୍ଚ
ବଟଦ୍ୱାରା ତିଆରି ତାରିଖ ଲେଖା
ହିନ୍ଦୁ ପୁରାଣ ରାମାୟଣ ଅନୁସାରେ କୁଶଧ୍ୱଜ ରାଜା ଜନକଙ୍କର ସାନ ଭାଇ ଥିଲେ ।

ପରିଚୟ 
ରାଜା ଜନକଙ୍କ ଝିଅ ସୀତା ହିନ୍ଦୁ ମହାକାବ୍ୟ ରାମାୟଣର ପ୍ରମୁଖ ଚରିତ୍ର ରାମଙ୍କ ପତ୍ନୀ ଥିଲେ । କୁଶଧ୍ୱଜଙ୍କ ଦୁଇ ଝିଅ ମାଣ୍ଡବୀ ଏବଂ ଶୃତିକୀର୍ତ୍ତି ଯଥାକ୍ରମେ ରାମଙ୍କ ସାନଭାଇ ଭରତ ଏବଂ ଶତୃଘ୍ନଙ୍କୁ ବିବାହ କରିଥିଲେ । 

ରାଜା କୁଶଧ୍ୱଜଙ୍କ ରାଜ୍ୟ ରାଜବିରାଜ (ବର୍ତ୍ତମାନର ନେପାଳ ଅନ୍ତର୍ଗତ) ନିକଟରେ ଥିଲା । ସେଠାରେ ଅଦ୍ୟାପି ଏକ ପୁରାତନ ତଥା ଐତିହାସିକ ରାଜଦେବୀ ମନ୍ଦିରର ରହିଛି, ଯେଉଁଥିରେ ବିଭିନ୍ନ ହିନ୍ଦୁ ଦେବତା ଏବଂ ଦେବୀଙ୍କର ହଜାର ହଜାର ବର୍ଷରୁ ଅଧିକ ପୁରୁଣା ମୂର୍ତ୍ତି ରହିଛି । ଛିନ୍ନମସ୍ତା ମନ୍ଦିର ସହିତ ମନ୍ଦିର ହେଉଛି ମୈଥିଳୀ ଲୋକଙ୍କ ପ୍ରମୁଖ ମନ୍ଦିର । ରାଜବିରାଜ ଆଖପାଖରେ କୁଶଧ୍ୱଜଙ୍କ ଦୁଇ ଝିଅ ମାଣ୍ଡବୀ ଏବଂ ଶୃତିକୀର୍ତ୍ତିଙ୍କୁ ଉତ୍ସର୍ଗୀକୃତ ମନ୍ଦିର ରହିଛି ।

ଆଧାର 

ରାମାୟଣର ଚରିତ୍ର
ରୋହିଦାସ ସୋରେନ (୨୩ ସେପ୍ଟେମ୍ବର ୧୯୪୭ - ୩୧ ଜାନୁଆରୀ ୨୦୦୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ରୋହିଦାସ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୧୯୯୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଉଦଳା ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ଶିକ୍ଷା ଓ ପରିବାର 
ରୋହିଦାସ ସୋରେନ ୧୯୪୭ ମସିହାର ସେପ୍ଟେମ୍ବର ମାସ ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦୁର୍ଗା ଚରଣ ସୋରେନ । ତାଙ୍କ ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍ । ତାଙ୍କ ପତ୍ନୀଙ୍କ ନାମ ବୁଧୁନୀ ସୋରେନ ।

ରାଜନୈତିକ ଜୀବନ 
ରୋହିଦାସ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ ।

ମୃତ୍ୟୁ 
ରୋହିଦାସ ସୋରେନ ୨୦୦୧ ମସିହାର ଜାନୁଆରୀ ମାସ ୩୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୫ ବର୍ଷ ବୟସ ହୋଇଥିଲା ।

ଆଧାର 

୧୯୪୭ ଜନ୍ମ
୨୦୦୧ ମୃତ୍ୟୁ
ଓଡ଼ିଆ ଲୋକ
ମୟୂରଭଞ୍ଜ ଜିଲ୍ଲାର ଲୋକ
୧୦ମ ଓଡ଼ିଶା ବିଧାନ ସଭାର ସଭ୍ୟ
ଏହି ଲେଖାଟି ଓଡ଼ିଶାର ଭୁବନେଶ୍ୱରରେ ଥିବା ଜୀବ ଉଦ୍ୟାନ ଉପରେ । ବାକି ସବୁ ପାଇଁ ନନ୍ଦନକାନନ ଦେଖନ୍ତୁ ।

ନନ୍ଦନକାନନରେ  ଓଡ଼ିଶାର ରାଜଧାନୀ ଭୁବନେଶ୍ୱର ନିକଟରେ ଥିବା ଚନ୍ଦକା ଜଙ୍ଗଲ ଭିତରେ ପ୍ରାକୃତିକ ପରିବେଶରେ ଥିବା ଚିଡ଼ିଆଖାନା । ଏହା ମୋଟ ୪୦୦ ହେକ୍ଟର ଜମି(୯୦୦ ଏକର)ମଧ୍ୟରେ ଚିଡିଆଖାନା ଓ ବଟାନିକାଲ ବଗିଚା ରହିଛି । ୧୯୬୦ ମସିହାରେ ଏହା ପ୍ରତିଷ୍ଠା କରାଯାଇଥିଲା ଓ ୧୯୭୯ ମସିହାରେ ସାଧାରଣ ଲୋକଙ୍କ ପାଇଁ ଖୋଲାଯାଇଥିଲ। । ନନ୍ଦନକାନନର ଅର୍ଥ ସ୍ୱର୍ଗର ବଗିଚା ଏହା ଏସିଆର ସବୁଠୁ ବଡ଼ ଚିଡ଼ିଆଖାନା ଓ ପୃଥିବୀର ସବୁଠୁ ବଡ଼ ବିରଳ ଧଳାବାଘ ପ୍ରଜନନ କେନ୍ଦ୍ର । ଏହା ମୁଖ୍ୟତଃ ଦୁଇ ଭାଗରେ ବିଭକ୍ତ । ଜୀବଜନ୍ତୁ ଉଦ୍ୟାନ ଓ ଉଦ୍ଭିଦ ଉଦ୍ୟାନ । World Association of Zoos and Aquariums (WAZA)ର ସଦସ୍ୟତା ହାସଲ କରିବାରେ ଏହି ଚିଡ଼ିଆଖାନା ଭାରତରେ ପ୍ରଥମ ।

୧୯୯୯ ଓଡ଼ିଶା ମହାବାତ୍ୟା ଓ ୨୦୧୯ ଫଣୀ ବାତ୍ୟାରେ ନନ୍ଦନକାନନର ବ୍ୟାପକ କ୍ଷୟକ୍ଷତି ଘଟିଥିଲା । ୨୦୧୭-୧୮ର ରିପୋର୍ଟ ଅନୁଯାୟୀ ନନ୍ଦନକାନନକୁ ପ୍ରତିବର୍ଷ ୩୩ଲକ୍ଷ ଲୋକ ବୁଲିବାକୁ ଆସନ୍ତି ।

ଇତିହାସ 
୧୯୬୦ମସିହାରେ ଦିଲ୍ଲୀଠାରେ ଅନୁଷ୍ଠିତ ହେଉଥିବା ବିଶ୍ୱ କୃଷି ମେଳାର ଓଡ଼ିଶା ଷ୍ଟଲରେ କିଛି ଦୁର୍ଲଭ ଗଛ ଓ ବଣ୍ୟଜନ୍ତୁଙ୍କୁ ସାମିଲ କରିବାକୁ ନିଷ୍ପତି ନିଆଯାଇଥିଲା । ଏଥିନିମନ୍ତେ ଓଡ଼ିଶାର ବିଭିନ୍ନ ସ୍ଥାନରୁ କିଛି ବଣ୍ୟଜନ୍ତୁଙ୍କୁ ଏକାଠି କରି ଦିଲ୍ଲୀ ନିଆଯାଇଥିଲା । ଦିଲ୍ଲୀ ଯାଇଥିବା ଏହି ବଣ୍ୟଜନ୍ତୁମାନେ ଓଡ଼ିଶା ଫେରିବା ପରେ, ସେମାନଙ୍କୁ ରଖିବା ନିମନ୍ତେ ଖଣ୍ଡଗିରିଠାରେ ଏକ ଅସ୍ଥାୟୀ ଗୃହ ନିର୍ମାଣ କରାଯାଇଥିଲା । ଏହି କାମରେ ନେତୃତ୍ୱ ନେଇଥିଲେ ପୁରୀର ଫରେଷ୍ଟ ଅଫିସର ପି ମହେନ୍ଦ୍ର ଓ ଦେଓଗଡ଼ର ଫରେଷ୍ଟ ଅଫିସର ଜି କେ ଦାସ । ଖଣ୍ଡଗିରିର ଜୈନମୁନୀମାନେ ଏହି ବଣ୍ୟଜନ୍ତୁମାନଙ୍କର ଖାଦ୍ୟପେୟର ଦାୟିତ୍ୱ ନେଇଥିଲେ । ସେତେବେଳର ମୁଖ୍ୟମନ୍ତ୍ରୀ ହରେକୃଷ୍ଣ ମହତାବ ଏହି ବଣ୍ୟଜନ୍ତୁମାନଙ୍କୁ ଦେଖିବା ପରେ ଓଡ଼ିଶାରେ ଏକା ଚିଡ଼ିଆଖାନା ପ୍ରତିଷ୍ଠା କରିବାର ପ୍ରକ୍ରିୟା ଆରମ୍ଭ କରାଯାଇଥିଲା । ପ୍ରଥମେ ଖଣ୍ଡଗିରି ନିକଟସ୍ଥ ଘାଟିକିଆକୁ ଚିଡ଼ିଆଖାନା ନିମନ୍ତେ ବିଚାର କରାଯାଇଥିଲା କିନ୍ତୁ, ଆବଶ୍ୟକ ଜଳର ଅଭାବ ହେତୁ ଏହାକୁ ବାଦ ଦିଆଯାଇ ଚନ୍ଦକା ଜଙ୍ଗଲ ଭିତରେ ଥିବା କାଞ୍ଜିଆ ହ୍ରଦ ତଟରେ ଥିବା ଜୁଝାଗଡ଼କୁ ବଛାଗଲା । ଏହା ବାରଙ୍ଗ ରେଳ ଷ୍ଟେସନ ନିକରରେ ମଧ୍ୟ ଥିଲା । ଜୁଝାଗଡ଼ରେ ଜୀବ ଉଦ୍ୟାନ ଓ କୃଷ୍ଣସାଗର ଫରେଷ୍ଟ ବ୍ଲକରେ ଉଦ୍ଭିଦ ଉଦ୍ୟାନ ପ୍ରତିଷ୍ଠା କରାଯିବାକୁ ନିଷ୍ପତି ନିଆଯାଇଥିଲା । ଭୁବନେଶ୍ୱରରୁ ଏକ ସିଧା ରାସ୍ତା ତିଆରି କରାଯିବାକୁ ମଧ୍ୟ ନିଷ୍ପତି ନିଆଯାଇଥିଲା । କାଞ୍ଜିଆ ହ୍ରଦକୁ ଉନ୍ନତ କରାଯାଇ ବିଭିନ୍ନ ପ୍ରକାରର ଜଳଜୀବମାନଙ୍କୁ ରଖିବାକୁ ମଧ୍ୟ ନିଷ୍ପତି ନିଆଗଲା ।

୧୯୬୩ମସିହାରେ ଉଦ୍ଭିଦ ଉଦ୍ୟାନ ଖୋଲାଗଲା । ୧୯୬୪ମସିହାରେ କଲିକତାର ଆଲିପୁର ଚିଡ଼ିଆଖାନାରୁ ଗୋଟିଏ ବାଘ, ଦୁଇଟି ଆଫ୍ରିକୀୟ ସିଂହ, ଦୁଇଟି ମଗର ଓ ଗୋଟିଏ ପୁମା ଅଣା ଯାଇଥିଲା । ୧୯୮୧ ମସିହାରେ ଏହି ଚିଡ଼ିଆଖାନାକୁ "ନନ୍ଦନକାନନ ଜୀବ ଉଦ୍ୟାନ" ଭାବରେ ନାମିତ କରାଗଲା । ୨୦୦୯ ମସିହାରେ ନନ୍ଦନକାନନ ଜୀବ ଉଦ୍ୟାନ, ୱାଜାର(World Association of Zoos and Aquariums)ଅନ୍ତର୍ଭୁକ୍ତ ହେଇଥିଲା ।

ଅଧିବାସୀ ଜୀବଜନ୍ତୁ 
ନନ୍ଦନକାନନରେ ୧୬୬ଟି ପ୍ରଜାତିର ୧୬୬୦ଟି ଜୀବଜନ୍ତୁ ଅଧିବାସ କରନ୍ତି । ଏଥିରେ ୬୭ଟି ପ୍ରଜାତିର ସ୍ତନ୍ୟପାୟୀ, ୮୧ ପ୍ରଜାତିର ପକ୍ଷୀ ଓ ୧୮ଟି ପ୍ରଜାତିର ସରୀସୃପ ଅନ୍ତର୍ଭୁକ୍ତ । ୨୦୦୮-୦୯ ମସିହାରେ ଏଠାରେ ଜୀବଜନ୍ତୁଙ୍କ ମୃତ୍ୟୁହାର ୩.୧% ଥିଲା, ଯାହା ଜାତୀୟ ହାର ୧୦%ରୁ କମ ଥିଲା ।

ଛବିସମୂହ

ଆଧାର

ବାହାର ଲିଙ୍କ 
 
 Zoos Worldwide Zoos, aquariums, animal sanctuaries and wildlife parks worldwide.
 Nandankanan Street View

ଜୀବଜଗତ
ବଣ୍ୟଜନ୍ତୁ
ଓଡ଼ିଶା ପର୍ଯ୍ୟଟନ
୧୮୪୨ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୮୪୨
ବଟ ତିଆରି ବର୍ଷ ଲେଖା
ସୋନାଲୀ ଚକ୍ରବର୍ତ୍ତୀ (୧୯୬୩ – ୩୧ ଅକ୍ଟୋବର ୨୦୨୨) ଜଣେ ଭାରତୀୟ ଅଭିନେତ୍ରୀ ଓ ନର୍ତ୍ତକୀ ଥିଲେ । ସେ ବଙ୍ଗଳା ଥିଏଟର, କଥାଚିତ୍ର ଓ ଦୂରଦର୍ଶନରେ କାମ କରୁଥିଲେ । ସେ ଶେଷଥର ପାଇଁ ଗଣ୍ଟଚୋରା ନାମକ ବଙ୍ଗଳା ଧାରାବାହିକରେ ଜେଜିମା ଭୂମିକାରେ ଅଭିନୟ କରିଥିଲେ । ସେ ଦାଦର କିର୍ତ୍ତୀ (୧୯୮୦), ହାର୍ ଜିତ୍ (୨୦୦୦) ଓ ବନ୍ଧନ (୨୦୦୪) ଭଳି ଫିଲ୍ମରେ ଅଭିନୟ କରିଥିଲେ ।

ବ୍ୟକ୍ତିଗତ ଜୀବନ ଓ ମୃତ୍ୟୁ 
ସୋନାଲୀ କଲିକତାରେ ଜନ୍ମଗ୍ରହଣ କରିଥିଲେ । ସେ ଶଙ୍କର ଚକ୍ରବର୍ତ୍ତୀଙ୍କୁ ୧୯୯୦ ମସିହାରେ ବିବାହ କରିଥିଲେ । ସେ ୩୧ ଅକ୍ଟୋବର ୨୦୨୨ରେ ଯକୃତ ଜନିତ ସମସ୍ୟା ଯୋଗୁଁ ୫୯ ବର୍ଷରେ ମୃତ୍ୟୁବରଣ କରିଥିଲେ ।

ଅଭିନୀତ ଫିଲ୍ମ 
 ଦାଦର କିର୍ତ୍ତୀ (୧୯୮୦)
 ସତ୍ୟଜିତେର ଗପ (୧୯୯୮)
 ହାର୍ ଜିତ୍ (୨୦୦୦)
 ବନ୍ଧନ (୨୦୦୪)

ଟେଲିଭିଜନ 
 ନାଚନି
 ଗଣ୍ଟଚୋରା (୨୦୨୨)

ଆଧାର

ବାହାର ଲିଙ୍କ୍ 
 

୧୯୬୩ ଜନ୍ମ
୨୦୨୨ ମୃତ୍ୟୁ
ବଙ୍ଗଳା କଥାଚିତ୍ର ଅଭିନେତ୍ରୀ
ଭାରତୀୟ ଲୋକ
ଭାରତୀୟ ଅଭିନେତ୍ରୀ
୮୨୯ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୮୨୯
ବଟ ତିଆରି ବର୍ଷ ଲେଖା
ବିଲାସପୁର ରାଜ୍ୟ ବା କୁହଲୁର ରାଜ୍ୟ ଏକ ବ୍ରିଟିଶ ସମୟର ରାଜକୀୟ କରଡା ରାଜ୍ୟ ଥିଲା । ଏହାର ଅବସ୍ଥିତି ପଞ୍ଜାବ ପ୍ରୋଭିନ୍ସ ଅଞ୍ଚଳରେ ଥାଇ  ଏହାକୁ ହିନ୍ଦୁ ରାଜପୁତ ରାଜାମାନେ ଶାସନ କରୁଥିଲେ । 

ପ୍ରଥମେ ରାଜ୍ୟର ନାମ କୁହଲୁର ଥିବା ବେଳେ ପରେ ତାହା ବିଳାସପୁର ନାମରେ ପରିଚିତ ହେଲା ।  ଏହାର ଆୟତନ 1173 ବର୍ଗକିଲୋଇତର ଥିବା ସହ 1931 ଜନଗଣନା ଅନୁସାରେ ଏହାର ଲୋକ ସଂଖ୍ୟା 1000,994 ଥିଲା । ବିଲାସପୁରର ଶେଷ ରାଜା 1948 ମସିହାରେ ରାଜ୍ୟକୁ ଭାରତୀୟ ର4ଆଜ୍ୟ ସଂଘକୁ ସମର୍ପଣ କରିଥିଲେ । 

ପ୍ରଥମେ ଏହା ସ୍ୱାଧୀନ ଭାରତର ବିଳାସପୁର ପ୍ରୋଭିନ୍ସ ଅଧୀନରେ ରହିବା ପରେ ତାହାକୁ ହିମାଚଳ ପ୍ରଦେଶ ସହ ମିଶେଇ ଦିଆ ଯାଇ ଥିଲା ।

ଇତିହାସ 
ଲୋକ ପ୍ରବାଦ ଅନୁସାରେ ପୂର୍ବବର୍ତୀ ରାଜ୍ୟ 697 ମସିହାରେ ବୀର ଚାନ୍ଦଙ୍କଦ୍ୱାରା ସ୍ଥାପିତ ହେଇଥିଲା । କେହାଲ ଚାନ୍ଦ କହଲୁର  ଦୁର୍ଗ ନିର୍ମାଣ କରିଥିଲେ ଓ ସେହି ନାମ ଅନୁସାରେ ରାଜ୍ୟର ନାମ କହଲୁର ହେଇଥିଲା । ପ୍ରଥମରେ ରାଜ୍ୟର ଅରାଜଧାନୀ ଝଣ୍ଡାବାରି ନାମକ ସ୍ଥାନରେ ଥିଲା । ପରେ ଏହା କୁହଳର ଦୁର୍ଗକୁ ଯାଇ ଶେଷରେ 32 ତମ ରାଜା  ଦୀପ ଚାନ୍ଦଙ୍କଦ୍ୱାରା  ବିଳାସପୁର ସହରରେ ହେଇଥିଲା । 18 ଶ ଶତାବ୍ଦୀରୁ ବିଳାସପୁର ରାଜ୍ୟରେ କାଙ୍ଗରା ଅଙ୍କନ ଚିତ୍ର ଖ୍ୟାତି ଲାଭ କରିଥିଲା । of the Kangra painting style.

1815 ମସିହାରେ ବିଳାସପୁର ରାଜ୍ୟ ବ୍ରିଟିଶ ରକ୍ଷ୍ୟଣକୁ ଆସିଥିଲା । ସେ ସମୟରେ ରାଜା ମହନ ଚାନ୍ଦ ଥିଲେ ଓ ଏହା ଏକ ଶିମିଳା ଅଞ୍ଚଳ ରାଜ୍ୟ ଭାବେ ରହିଲା । ଟିକ୍କା ଆନନ୍ଦ ଚାନ୍ଦ ଏହାର ଶେଷ ରାଜା । 1948 ମସିହାରେ ବିଳାସପୁର ରାଜ୍ୟ ଭାରତୀୟ ରାଜ୍ୟ ସମୂହରେ ବିଲୀନ ହେଲା ।ଏହା 1950 ମସିହାରୁ ଏକ ସ୍ୱତନ୍ତ୍ର c ଶ୍ରେଣୀର ରାଜ୍ୟ ହିସାବରେ ରହିଥିଲା । 1954 ମସିହାରେ ଏହାକୁ ହିମାଚଳ ପ୍ରଦେଶ ସହ ମିଶେଇ ଦିଆ ଯାଇଥିଲା ।

ରାଜା ସମୂହ

ମିଆଁ ପରିବାର 
ବିଳାସପୁର ରାଜ୍ୟର ଶାସକମାନେ ଚନ୍ଦେଲା ବଂଶର ଥିଲେ ଓ ସେମାନଙ୍କୁ "ମିଆଁ ପରିବାର" କୁହାଯାଉଥିଲା । ସେହି ଭିତରୁ ମୁଖ୍ୟ ପରିବାରମାନେ ଏହି ପରି ଥିଲେ 
 ଆଜମର ଚଣ୍ଡିଆ 
 କଲିୟାନ ଚଣ୍ଡିଆ 
 ତାରା ଚଣ୍ଡିଆ 
 ସୁଲତାନ ଚଣ୍ଡିଆ

ଅଧିକ ପଠନ 
 Bilaspur
 Kahlur fort

ଆଧାର

ପୁନଶ୍ଚ ପଠନ 
 Hutchinson, J. & J. PH Vogel (1933). History of the Panjab Hill States, Vol. II. 1st edition: Govt. Printing, Pujab, Lahore, 1933. Reprint 2000. Department of Language and Culture, Himachal Pradesh. Chapter XIII   Bilaspur State, pp. 494–518.

ବାହାର ଲିଙ୍କ 
 
 
 Bilaspur Princely state
ବ୍ରିଗାଟିନିବ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଆଲୁନ୍ବ୍ରିଗ, ଏକ ଔଷଧ ଯାହା ଅଣ-ଛୋଟ ଫୁସଫୁସ କର୍କଟ (non-small cell lung cancer) (NSCLC)ର ଚିକିତ୍ସା ପାଇଁ ବ୍ୟବହୃତ ଏକ ଔଷଧ ।  ନିର୍ଦ୍ଦିଷ୍ଟ ଭାବରେ ଏହା ଏଏଲକେ ଯୁକ୍ତାତ୍ମକ ମେଟାଷ୍ଟାଟିକ ରୋଗ ପାଇଁ ବ୍ୟବହୃତ ହୁଏ ।  ଏହା ପାଟିରେ ଦିଆଯାଏ ।  

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଥକାପଣ, ଅଇ, ରାସ, ମାଂସପେଶୀ ଯନ୍ତ୍ରଣା, ମୁଣ୍ଡବିନ୍ଧା, ଉଚ୍ଚ ରକ୍ତଚାପ ଏବଂ ଅଣନିଶ୍ୱାସ ପ୍ରଶ୍ୱାସ ହୋଇପାରେ ।  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମୋନିଆ, ଦୃଷ୍ଟି ଶକ୍ତି ସମସ୍ୟା, ମାଂସପେଶୀ କ୍ଷୟ, ଅଗ୍ନାଶୟ ପ୍ରଦାହ, ଉଚ୍ଚ ରକ୍ତ ଶର୍କରା ଏବଂ ଆତପଦାହ ବା ସନବର୍ଣ୍ଣ ହୋଇପାରେ।  ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ ।  ଏହା ଏକ ଏଏଲକେ (ALK) ଅବରୋଧକାରୀ ଟାଇରୋସିନ କାଇନେଜ ଇନହିବିଟର । 

ବ୍ରିଗାଟିନିବ ୨୦୧୭ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୮ରେ ୟୁରୋପରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା ।     ଯୁକ୍ତରାଷ୍ଟ୍ରରେ ୪ ସପ୍ତାହ ଔଷଧ ପରିମାଣର ମୂଲ୍ୟ ପ୍ରାୟ ୧୭,୪୦୦ ଡଲାର ଅଟେ ।

ଆଧାର 

ଚିକିତ୍ସା ବିଜ୍ଞାନ
Translated from MDWiki
ଗୁଳୁଚି (ଉଦ୍ଭିଦ ବିଜ୍ଞାନ ନାମ Tinospora cordifolia) ଏକ ଗୁଳ୍ମ ଲତା ଅଟେ ଯାହା ଭାରତୀୟ ଆଯୁର୍ବେଦ ଔଷଧ ପ୍ରସ୍ତୁତିରେ ବ୍ୟବହାର ହୋଇଥାଏ । ଏହି ଲତା ଭାରତ, ବର୍ମା ତଥା ଶ୍ରୀଲଙ୍କା ଦେଶମାନଙ୍କରେ ଦେଖାଯାଏ ।

ଉଦ୍ଭିଦ ବିବରଣୀ 

ଗୁଳୁଚି ଅନ୍ୟ ଗଛ ମାନଙ୍କ ଉପରେ ଏକ ବଡ଼ ଆରୋହୀ ଲତା ଭାବରେ ମାଡ଼ିଥାଏ । ଏହାର କାଣ୍ଡ ସରସ, ରଙ୍ଗର ପାଉଁଶିଆ ହୋଇଥାଏ । ଏହି କାଣ୍ଡରେ ଭାତୁଡ଼ି ଭଳି ଅନେକ ଗୋବ ରହିଥାଏ । କାଣ୍ଡର ଗଣ୍ଠି ମାନଙ୍କରୁ ସରୁ ସରୁ ଚେର (ବାୟବୀୟ ମୂଳ) ବାହାରିଥାଏ । ଏହାର ପତ୍ର ଗୁଡ଼ିକ ବଡ଼ ଓ ଦେଖିବାକୁ ପାନ ପତ୍ର ପରି ଅଟନ୍ତି ।

ଗୁଳୁଚିର ଫୁଲ ପେନ୍ଥା ପେନ୍ଥା ହୋଇ ଖରା ଦିନେ ଫୁଟିଥାଏ ଓ ଶୀତ ଦିନେ ଫଳ ପାଚିଲେ ନାଲି ରଙ୍ଗର ହୁଅନ୍ତି ।

ଅନ୍ୟ ଭାଷା ନାମ 

 ସଂସ୍କୃତ - "ଅମୃତଲତା"
 ହିନ୍ଦୀ - "गिलोय - ଗିଲୋୟ "
 ତେଲୁଗୁ - ଟିପା ଟିଗା
 କନ୍ଣଡ଼ - ଅମୃତ ବଲ୍ଲୀ
 ମରାଠୀ - "ଗୁଡୁଚି"
 ନେପାଳୀ- "ଗୁର୍ଜୋ"
 ବଂଗାଳୀ- "ଗୁଲଂଚୋ"
 ତାମିଲ- "ଶିଣ୍ଡିଲକୋଡି"

ଔଷଧୀୟ ଗୁଣ 

ଗୁଳୁଚିର ଶୁଖିଲା କାଣ୍ଡକୁ ବା କ୍ୱାଥ କରି ଏବଂ ପତ୍ରକୁ ବାଟି ବା ରସ କରି ଔଷଧ କାମରେ ଲଗାଯାଏ । ପେଟରେ ଅମ୍ଳ ରୋଗ, କାମଳ ଓ ପରିସ୍ରା ପୋଡ଼ାରେ ଏହା ଦିଆଯାଏ । ଦେହରେ ଶକ୍ତି ବଢାଇବା ପାଇଁ ଏହା ଟନିକ ବା ସାଲସା ଭାବରେ ମଧ୍ୟ ଏହା ଦିଆଯାଏ ।

ଆଧାର 

ଔଷଧୀୟ ଗଛ
ରାମ ଲକ୍ଷ୍ମଣ, ୧୯୯୭ ମିସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବି. ପ୍ରମିଳା । ପ୍ରମିଳା ରାଉତ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଶ୍ରେର୍ଷାନନ୍ଦ ଦାସ କାନୁନ୍‌ଗୋ ଓ ସଂଗ୍ରାମ ବିଶ୍ୱାଳ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସଂଗ୍ରାମ ବିଶ୍ୱାଳ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ବିଜୟ ମହାନ୍ତି, ଶ୍ରୀତମ ଦାସ, ରାଇମୋହନ ପରିଡ଼ା, ସ୍ନିଗ୍ଧା ମହାନ୍ତି, ବ୍ରଜ ସିଂହ, ଜୟୀରାମ ସାମଲ, ପ୍ରଦ୍ୟୁମ୍ନ ଲେଙ୍କା, ପିଣ୍ଟୁ ନନ୍ଦ, ହର ପଟ୍ଟନାୟକ, ତନ୍ଦ୍ରା ରାୟ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ବିଜୟ ମହାନ୍ତି
 ଶ୍ରୀତମ ଦାସ
 ରାଇମୋହନ ପରିଡ଼ା
 ସ୍ନିଗ୍ଧା ମହାନ୍ତି
 ବ୍ରଜ ସିଂହ
 ଜୟୀରାମ ସାମଲ
 ପ୍ରଦ୍ୟୁମ୍ନ ଲେଙ୍କା
 ପିଣ୍ଟୁ ନନ୍ଦ
 ହର ପଟ୍ଟନାୟକ
 ତନ୍ଦ୍ରା ରାୟ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅମରେନ୍ଦ୍ର ମହାନ୍ତି । ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ଗୀତ ରଚନା କରିଥିଲେ ।

ଗୀତ

ଆଧାର

ବାହାର ଆଧାର
 

୧୯୯୭ର ଓଡ଼ିଆ କଥାଚିତ୍ର
ତିଗିରିଆ ରାଜ୍ୟ ଆଧୁନିକ ଓଡ଼ିଶାର କଟକ ଜିଲ୍ଲା ଅନ୍ତର୍ଗତ ଏକ ପୁରାତନ ରାଜ୍ୟ ଥିଲା । ଏହା ବ୍ରିଟିଶ ଶାସନାଧୀନ ଭାରତର ଏକ ଛୋଟ ରାଜ୍ୟ ରୂପେ ତିଗିରିଆ ରାଜବଂଶଦ୍ୱାରା ଶାସନାଧୀନ ହେଉଥିଲା । ଏହି ବଂଶ ଶେଷ ରାଜା ବ୍ରଜରାଜ ମହାପାତ୍ରଙ୍କର ୨୦୧୫ ମସିହା ନଭେମ୍ବର ୩୦ ତାରିଖରେ ଦେହାନ୍ତ ହୋଇଥିଲା । ରାଜ୍ୟଟି ତିଗିରିଆର ଆଖପାଖରେ ମାତ୍ର ୯ ବର୍ଗ କିମି ଅଞ୍ଚଳରେ ବ୍ୟାପୀଥିଲା । ଏହି ରାଜ୍ୟରେ ଦୋଷୀଙ୍କୁ ଦଣ୍ଡ ଦେଇ ରଖିବା ପାଇଁ କାରାଗାରଟିଏ ମଧ୍ୟ ନଥିଲା । ତେଣୁ ମହାପାତ୍ରେଙ୍କ ସମୟରେ କେବଳ ସନ୍ତକସ୍ୱରୂପ ଏକ ଛାତ ଓ ଚାରୋଟି ଖମ୍ବ ଥାଇ କୋଠରୀଟିଏ ତୋଳାଯାଇଥିଲା । ରାଜ ଆଇନ ଅମାନ୍ୟ କଲେ ରାଜା ମହାପାତ୍ରେ ବିଚାର ପରେ ଦଣ୍ଡ ରୂପରେ ଦୋଷୀ ସଙ୍ଗେ ଆଉ କଥା ହେଉନଥିଲେ । ଇଂରେଜ ଅଫିସର କୋବଡେନ ରାମସେଙ୍କ ରଚିତ ଫିଉଡାରି ଷ୍ଟେଟ୍ସ ଅଫ ଓଡ଼ିଶା ବହିରେ ଉଲ୍ଲେଖ ଅଛି ଯେ ତିଗିରିଆର ରାଜବଂଶର ସୁଶାସନ ଫଳରେ ଏହି ଛୋଟ ରାଜ୍ୟର ଜନସଂଖ୍ୟା ଘନତା ଅଧିକ ଥିଲା । ଏହା ସେତେବେଳର ବଡମ୍ବା ରାଜ୍ୟର ପଶ୍ଚିମରେ ଅବସ୍ଥିତ ଥିଲା ।

ଇତିହାସ 
ତିଗିରିଆ ରାଜବଂଶର ପ୍ରତିଷ୍ଠା ଏହି ବଂଶର ପ୍ରଥମ ରାଜା ୧୨୪୬ ମସିହାରେ ରାଜସ୍ଥାନରୁ ଆସି ଘଞ୍ଚ ବଣଜଙ୍ଗଲ ଘେରା ତିଗିରିଆରେ ଶାସନ ଆରମ୍ଭ କରିବାରୁ ହୋଇଥିଲା । ରାଜ୍ୟଟି ୯ ବର୍ଗମାଇଲ ଅଞ୍ଚଳରେ ବ୍ୟାପୀରହିଥିଲା । ଓଡ଼ିଶା ଇତିହାସରେ ଏହି ରାଜବଂଶର ଏକ ଉଲ୍ଲେଖନୀୟ ଅବଦାନ ଥିଲା ଜଗନ୍ନାଥ ଓ ସମସ୍ତ ଚତୁର୍ଦ୍ଧାମୂର୍ତ୍ତିଙ୍କୁ ବାହାର ଶତ୍ରୁଙ୍କ ଆକ୍ରମଣରୁ ବଞ୍ଚାଇବା । ଗଜପତିଙ୍କ ନିର୍ଦ୍ଦେଶ ଓ ସହଯୋଗରେ ଦାରୁମାନଙ୍କୁ ତିଗିରିଆ ରାଜ୍ୟ ଅଧୀନରେ ଥିବା ଏକ ନଈକୂଳିଆ ଗାଁରେ ୧୨ ବର୍ଷ ଧରି ରଖାଯାଇଥିଲା । ପରେ ସେମାନଙ୍କୁ ତିଗିରିଆର ପ୍ରସନ୍ନମଣି ଦେଉଳରେ ପୁନସ୍ଥାପନ କରାଯାଇଥିଲା ।

ଆଧାର

ଅଧିକ ପଠନ 
 ଓଡ଼ିଶାର ଗଡ଼ଜାତ ରାଜ୍ୟମାନଙ୍କ ତାଲିକା

କଟକ ଜିଲ୍ଲା
ଓଡ଼ିଶାର ଇତିହାସ
ମେନୋଟ୍ରୋପିନ, ଯାହାକୁ ମାନବ ମେନୋପଜାଲ ଗୋନାଡୋଟ୍ରୋପିନ ( ଏଚ୍ଏମ୍ଜି ) ମଧ୍ୟ କୁହାଯାଏ, (ମାନବ ଋତୁବନ୍ଦ ଗୋନାଡ଼ପଟ୍ରୋପିନ) । ଏହା ଏକ ଔଷଧ ଯାହାକି କାର୍ଯ୍ୟକ୍ଷମ ଆନାଭ୍ୟୁଲେସନ୍ ପାଇଁ କିମ୍ବା ପ୍ରଜନନ ଚିକିତ୍ସାର (ଭିଟ୍ରୋ ଫର୍ଟିଲାଇଜେସନ୍ ବା ଉର୍ବରତା) ଏକ ଅଂଶ । ଏହା ପୁରୁଷମାନଙ୍କ ମଧ୍ୟରେ ହାଇପୋଗୋନାଡୋଟ୍ରୋଫିକ୍ ହାଇପୋଗୋନାଡିଜିମ୍ ପାଇଁ ମଧ୍ୟ ବ୍ୟବହୃତ ହୋଇପାରେ । ଚର୍ମ ତଳେ କିମ୍ବା ମାଂସପେଶୀରେ ଇଞ୍ଜେକ୍ସନ ଆକାରରେ ଏହା ଦିଆଯାଏ ।  

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ମୁଣ୍ଡବିନ୍ଧା, ଇଞ୍ଜେକ୍ସନ ସ୍ଥାନରେ ଯନ୍ତ୍ରଣା ଏବଂ ଓଭାରିଆନ୍ ହାଇପରଷ୍ଟିମୁଲେସନ ସିଣ୍ଡ୍ରୋମ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ ବାନ୍ଧିବା, ତୀବ୍ର ଶ୍ୱାସକ୍ରିୟା ସଙ୍କଟ ସିଣ୍ଡ୍ରୋମ, ଓଭାରିଆନ୍ ଟର୍ସନ, ଏକାଧିକ ଗର୍ଭଧାରଣ ଏବଂ ଏକ୍ଟୋପିକ୍ ଗର୍ଭଧାରଣ ହୋଇପାରେ।   ଥରେ ଗର୍ଭଧାରଣ କରିବା ପରେ ଏହାକୁ ବ୍ୟବହାର କରିବା ଉଚିତ୍ ନୁହେଁ । ଏହା ଗୋନାଡୋଟ୍ରୋପିନର ମିଶ୍ରଣ, ବିଶେଷ ଭାବରେ ଏଫଏସଏଚ ଓ ଏଲଏଚ (FSH ଏବଂ LH) ।

୧୯୬୪ ମସିହାରେ ମେନୋଟ୍ରୋପିନ ଡାକ୍ତରୀ ବ୍ୟବହାରରେ ଆସିଥିଲା । ଏହା ଋତୁବନ୍ଦ ହୋଇଥିବା ମହିଳାଙ୍କର ପରିସ୍ରାରୁ ତିଆରି କରାଯାଏ । ଯୁକ୍ତରାଷ୍ଟ୍ରରେ ୭୫ ଆଇୟୁ ବିଶିଷ୍ଟ ୫ ମାତ୍ରାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧,୧୫୦ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୯୦ ପାଉଣ୍ଡ ଥିଲା । ଏକ ରିକମ୍ବିନାଣ୍ଟ ଡିଏନଏ (DNA) ସଂସ୍କରଣ ଅଛି ଯାହା ଫୋଲିଟ୍ରୋପିନ ଭାବରେ ଜଣାଶୁଣା ।

ଆଧାର 

ଚିକିତ୍ସା ବିଜ୍ଞାନ
ଏକଜିମା ହର୍ପେଟିକମ ହେଉଛି ଏକ ବ୍ୟାପକ ଭୂତାଣୁ ସଂକ୍ରମଣ ରୋଗ ଯାହା ସ‌ହିତ ଛୋଟ ଛୋଟ ଚମ ଫୋଟକା ଥାଏ ।  ଫୋଟକା ସାଧାରଣତଃ ଅନ୍ୟାନ୍ୟ ଚର୍ମ ସମସ୍ୟା ସ୍ଥାନରେ ଗୋଷ୍ଠୀ ଆକାରରେ ଆରମ୍ଭ ହୁଏ ଏବଂ ଯନ୍ତ୍ରଣାଦାୟକ ହୁଏ । ଏହା ପରେ ଫୋଟକାଗୁଡ଼ିକ ଫାଟି ଯାଇ ଘାଆ ସୃଷ୍ଟି କରନ୍ତି ଓ ତା'ପରେ ରକ୍ତ ରଞ୍ଜିତ କ୍ରଷ୍ଟ ତିଆରି ହୁଏ ।  ଅନ୍ୟାନ୍ୟ ଲକ୍ଷଣଗୁଡ଼ିକ ମଧ୍ୟରେ ଜ୍ୱର ଏବଂ ଲସିକା ଗ୍ରନ୍ଥି ଫୁଲିଯାଏ ।ପ୍ରାୟ ଛଅ ସପ୍ତାହ ମଧ୍ୟରେ ରୋଗୀ ସୁସ୍ଥ ହୋଇଯାଏ । ଜଟିଳତା ମଧ୍ୟରେ ଅନ୍ୟାନ୍ୟ ଜୀବାଣୁ ସଂକ୍ରମଣ ଏବଂ ଦୃଷ୍ଟିହାନୀ ହୋଇପାରେ । 

ଏହା ସାଧାରଣତଃ ହର୍ପିସ ସିମ୍ପ୍ଲେକ୍ସ ଭୂତାଣୁ ଟାଇପ ୧ କିମ୍ବା ୨ଦ୍ୱାରା ହୁଏ । ସାଧାରଣତଃ ଏହା ଆଟୋପିକ ଡର୍ମାଟାଇଟିସ ବା ଏକଜିମା ଥିବା ସ୍ଥାନରେ  ପ୍ରଥମେ ହୁଏ ଯଦିଓ ଏହା ଅନ୍ୟ ପ୍ରକାରର ଚର୍ମ ରୋଗ, ପୋଡାଜଳା, ଏବଂ ଇକଥିଓସିସ ଥିବା ସ୍ଥାନରେ ହୋଇପାରେ । ଲକ୍ଷଣ ଉପରେ ରୋଗ ନିର୍ଣ୍ଣୟ ଆଧାରିତ ହୁଏ ଏବଂ ଭୂତାଣୂ କଲଚର କିମ୍ବା ପିସିଆର (PCR) ସାହାଯ୍ୟରେ ନିଶ୍ଚିତ କରାଯାଇପାରେ । କକ୍ସ ସାକିଭୂତାଣୂ ଏ୧୬ (A16) କିମ୍ବା ଭାକସିନିଆ ଭୂତାଣୁ (ଏକଜେମା ଟିକା) ଏହିପରି ଅବସ୍ଥା ସୃଷ୍ଟି କରିପାରେ।

ଆସାଇକ୍ଲୋଭିର କିମ୍ବା ଭାଲାସାଇକ୍ଲୋଭିର ଔଷଧ ସହିତ ଚିକିତ୍ସା ତୁରନ୍ତ ଆରମ୍ଭ ହେବା ଉଚିତ୍ । ଶିରାଭ୍ୟନ୍ତର ତରଳ ପଦାର୍ଥ, ପୁଷ୍ଟିକର ଖାଦ୍ୟ ଏବଂ ଯନ୍ତ୍ରଣା ନିବାରକ ଔଷଧ ସହିତ ସହାୟକ ଯତ୍ନ ମଧ୍ୟ ଆବଶ୍ୟକ ହୋଇପାରେ ।  ଉପଯୁକ୍ତ ଚିକିତ୍ସା ସହିତ କ୍ୱଚିତ ମୃତ୍ୟୁ ହୁଏ । କେତେକ କ୍ଷେତ୍ରରେ ତଥାପି ପ୍ରଭାବିତ ସ୍ଥାନରେ ହେଉଥିବା କାର୍ଯ୍ୟର ସ୍ଥାୟୀ କ୍ଷତି ହୋଇଯାଏ ।

ଆଟୋପିକ୍ ଡର୍ମାଟାଇଟିସ୍ ରୋଗୀଙ୍କ ମଧ୍ୟରୁ ପ୍ରାୟ ୩% ଲୋକଙ୍କୁ ଏକଜିମା ହର୍ପେଟିକମ ପ୍ରଭାବିତ କରିଥାଏ।  ବୟସ୍କମାନଙ୍କ ଅପେକ୍ଷା ପିଲାମାନେ ଅଧିକ ପ୍ରଭାବିତ ହୁଅନ୍ତି । ଏହାକୁ ପ୍ରଥମେ ୧୮୮୭ ମସିହାରେ ମୋରିଜ୍ କାପୋସି ବର୍ଣ୍ଣନା କରିଥିଲେ ।  ଆଟୋପିକ୍ ଡର୍ମାଟାଇଟିସ୍ ସ୍ଥାନରେ ଏହା ହେଲେ ତାହାକୁ  "ଏକଜେମା ହର୍ପେଟିକମ" କ‌ହନ୍ତି ଏବଂ ଅନ୍ୟାନ୍ୟ ଚର୍ମ ରୋଗ ସ୍ଥାନରେ ହେଲେ ତାହାକୁ "କାପୋସି ଭାରିସେଲିଫର୍ମ ଫୋଟକା" ଶବ୍ଦ କେତେକ ଚିକିତ୍ସକ  ବ୍ୟବହାର କରନ୍ତି ।

ଆଧାର 

ଚିକିତ୍ସା ବିଜ୍ଞାନ
ସ୍ନେହପ୍ରଭା ଦାସ (ଜନ୍ମ ୧୦ ଅକ୍ଟୋବର ୧୯୫୫) ଜଣେ ଭାରତୀୟ ଲେଖିକା ଏବଂ ଓଡ଼ିଆ ଭାଷୀ ଅନୁବାଦିକା । ସେ ଓଡ଼ିଆ ଭାଷାରେ ଇଂରାଜୀରେ ଅନେକ କ୍ଲାସିକ ରଚନାର ଜଣେ ପ୍ରମୁଖ ଅନୁବାଦିକା । ସେ ଅନେକ ବିଶ୍ୱ କ୍ଲାସିକକୁ ଓଡ଼ିଆରେ ଅନୁବାଦ କରିଛନ୍ତି । ତାଙ୍କର ଇଂରାଜୀ ଅନୁବାଦଗୁଡ଼ିକ ଓଡ଼ିଆରେ ଅନୂଦିତ ରଚନାଗୁଡ଼ିକ ମଧ୍ୟରେ ସ୍ଥାନପାଇଛି ।

ଜୀବନୀ 
ସ୍ନେହପ୍ରଭା ଇଂରାଜୀ ସାହିତ୍ୟରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ ଏବଂ ଉତ୍କଳ ବିଶ୍ୱବିଦ୍ୟାଳୟରୁ ଅନୁବାଦ ଅଧ୍ୟୟନ ଏବଂ ତୁଳନାତ୍ମକ ସାହିତ୍ୟରେ ଡକ୍ଟରେଟ ହାସଲ କରିଥିଲେ । ଜଣେ ସହକାରୀ ପ୍ରଫେସର ଭାବେ ସେ ଅନେକ ଉଚ୍ଚଶିକ୍ଷାନୁଷ୍ଠାନରେ ଇଂରାଜୀ ସାହିତ୍ୟ ଶିକ୍ଷା ଦେଇଛନ୍ତି । ସେ ବ୍ରହ୍ମପୁରସ୍ଥିତ ବିନାୟକ ଆଚାର୍ଯ୍ୟ ମହାବିଦ୍ୟାଳୟର ଅଧ୍ୟକ୍ଷା ଭାବରେ ମଧ୍ୟ କାର୍ଯ୍ୟ କରିଥିଲେ ।

ରଚନା 
ସ୍ନେହପ୍ରଭା ଫକିର ମୋହନ ସେନାପତିଙ୍କ ଅନେକ ଉପନ୍ୟାସ ବ୍ୟତୀତ ଓଡ଼ିଆର ପ୍ରଥମ ଉପନ୍ୟାସ ଉମେଶ ଚନ୍ଦ୍ର ସରକାରଙ୍କ “ପଦ୍ମମାଳୀ”କୁ ଇଂରାଜୀରେ ଅନୁବାଦ କରିଛନ୍ତି । ତାଙ୍କର ଅନ୍ୟାନ୍ୟ ରଚନା ଭିତରେ "ଦି ୱାର୍ଲଡ ଉଇଦିନ", ବୈଷ୍ଣବ ଚରଣ ଦାସଙ୍କ ଓଡ଼ିଆ ଉପନ୍ୟାସ “ମନେ ମନେ”ର ଇଂରାଜୀ ଅନୁବାଦ ଏବଂ ରାମଶଙ୍କର ରାୟଙ୍କ “ବିବସିନୀ, ଏ ହିଷ୍ଟୋରିକାଲ ରୋମାନ୍ସ” ଅନ୍ୟତମ। ସେ ସାକି ଏବଂ ଓସ୍କାର ୱାଇଲ୍ଡଙ୍କ କ୍ଷୁଦ୍ରଗଳ୍ପ ବ୍ୟତୀତ ଏଲିଜାବେଥ ଜେନିଙ୍ଗ୍ସ ଏବଂ ପି.ବି ଶେଲିଙ୍କ କବିତା ଆଦି ବିଶ୍ୱ କ୍ଲାସିକ ରଚନା ଇଂରାଜୀରୁ ଓଡ଼ିଆକୁ ଅନୁବାଦ କରିଥିଲେ । ସେ ଗୋପବନ୍ଧୁ ଦାସଙ୍କ ପ୍ରସିଦ୍ଧ ଆତ୍ମଜୀବନୀ "ବନ୍ଦିର ଆତ୍ମକଥା" ସମେତ ଅନେକ କବିତା ଏବଂ କାହାଣୀ ସଂଗ୍ରହ ଏବଂ ଜୀବନୀ ଅନୁବାଦ କରିଛନ୍ତି ।

ସେ ନିଜେ ମଧ୍ୟ ଜଣେ କବି । ଓଡ଼ିଆରେ ତାଙ୍କର ରଚନାଗୁଡ଼ିକ ପ୍ରତୀକ୍ଷୀ, କାହାଣୀ, ଅନୁପମ ଭାରତ ଏବଂ ଅନ୍ୟାନ୍ୟ ପତ୍ରିକାରେ ପ୍ରକାଶିତ ହୋଇଥିବାବେଳେ ତାଙ୍କର ଇଂରାଜୀ ଅନୁବାଦ ଭାରତୀୟ ସାହିତ୍ୟ, ଓଡ଼ିଶା ସମୀକ୍ଷା, ଦି ଲିଟିଲ୍ ମାଗାଜିନ୍, ରକ୍ ପେବଲ୍ ଇତ୍ୟାଦିରେ ପ୍ରକାଶିତ ହୋଇଛି ।

ସେ କରିଥିବା ପାରମିତା ସତପଥୀଙ୍କ "ରଙ୍ଗ ଏକାକୀ"ର ଅନୁବାଦ ବ୍ୟାପକ ଭାବେ ସମୀକ୍ଷା ହୋଇଛି । ତାଙ୍କର ସର୍ବାଧିକ ସମୀକ୍ଷା ହୋଇଥିବା ରଚନା ହେଉଛି "ୱାନ ଥାଉଜେଣ୍ଡ ଇୟର୍ସ ଇନ ଏ ରେଫ୍ରିଜରେଟର" । ତାଙ୍କ କହିବାନୁସାରେ, ଅନୁବାଦ ହେଉଛି ବର୍ଗୀକରଣକୁ ବଦଳାଇବା ଏବଂ ସମସ୍ତ ପ୍ରକାରର ଆଧିପତ୍ୟକୁ ପରଖିବା ଏବଂ ମାନବ ଚେତନା ମୁକ୍ତ କରିବା ପାଇଁ ଏକ ଉପକରଣ ।

ପୁରସ୍କାର ଏବଂ ସମ୍ମାନ 
 ୨୦୨୨: ଜୀବନାନନ୍ଦ ଦାସ ପୁରସ୍କାର

ରଚନାବଳୀ

ଓଡ଼ିଆରୁ ଇଂରାଜୀକୁ ଅନୁବାଦ 
 ପେନାନ୍ସ (ମୂଳ ଓଡ଼ିଆ ଫକିର ମୋହନ ସେନାପତିଙ୍କ ପ୍ରାୟଶ୍ଚିତ)
 ଦି ୱାର୍ଲଡ ଉଇଦିନ (ବୈଷ୍ଣବ ଚରଣ ଦାସଙ୍କ ମୂଳ ଓଡ଼ିଆ "ମନେ ମନେ")
 କଲର୍ସ ଅଫ ଲୋନଲିନେସ (ପାରମିତା ସତ୍ୟପାଠୀଙ୍କ ମୂଳ ଓଡ଼ିଆ) 
 ୱାନ ଥାଉଜେଣ୍ଡ ଇୟର୍ସ ଇନ ଏ ରେଫ୍ରିଜରେଟର (ମନୋଜ କୁମାର ପଣ୍ଡାଙ୍କ ମୂଳ ଓଡ଼ିଆ)  
 ଏକ ସୀମାହୀନ ମୁହୂର୍ତ୍ତ ( ପାରମିତା ସତ୍ୟପାଠୀଙ୍କ ମୂଳ ଓଡ଼ିଆ)
 ଗୋପବନ୍ଧୁ ଦାସ: ଦି ପ୍ରିଜନର୍ସ ଅଟୋବାଇଓଗ୍ରାଫି

ଆଧାର 

ଜୀବିତ ବ୍ୟକ୍ତି
ଓଡ଼ିଆ ସାହିତ୍ୟିକ
୧୯୫୫ ଜନ୍ମ
ଓଡ଼ିଆ ଲୋକ
ବ୍ରୋମଫେନାକ ହେଉଛି ଏକ ନନ୍ ଷ୍ଟେରଏଡାଲ୍ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ (NSAID) ଯାହା ମୋତିଆବିନ୍ଦୁ ଅସ୍ତ୍ରୋପଚାର ପରେ ଯନ୍ତ୍ରଣା ଏବଂ ପ୍ରଦାହ ପାଇଁ ବ୍ୟବହୃତ ହୁଏ ।  ଏହାକୁ ଦୁଇ ସପ୍ତାହ ପାଇଁ ପ୍ରତିଦିନ ଦୁଇଥର ଆଖି ବୁନ୍ଦା ଭାବରେ ବ୍ୟବହାର କରାଯାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନାଲି ଆଖି, ଆଖି ଗଲୁ ଏବଂ ମୁଣ୍ଡବିନ୍ଧା ହୋଇପାରେ ।  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଧୀର କ୍ଷତ ଆରୋଗ୍ୟ, ରକ୍ତସ୍ରାବ ଏବଂ କର୍ଣ୍ଣିଆ ପ୍ରଦାହ ହୋଇପାରେ।  ପ୍ରୋଷ୍ଟାଗ୍ଲାଣ୍ଡିନ୍ ଉତ୍ପାଦନକୁ ଅବରୋଧ କରି ଏହା କାମ କରେ | 

୨୦୦୫ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ବ୍ରୋମଫେନାକ୍ ଅନୁମୋଦିତ ହୋଇଥିଲା ।  ଏହା ଏକ ଜେନେରିକ୍ ଔଷଧ ଭାବରେ ଉପଲବ୍ଧ |  ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୦.୦୯% ୧.୭ ମିଲି ପରିମାଣର ମୂଲ୍ୟ ପ୍ରାୟ ୫୧ ଡଲାର ଅଟେ।  ଯୁକ୍ତରାଜ୍ୟରେ ୫ ମିଲି ଦ୍ରବଣର ମୂଲ୍ୟ ୮.୫ ପାଉଣ୍ଡ ଅଟେ ।

ଆଧାର 

ଚିକିତ୍ସା ବିଜ୍ଞାନ
Translated from MDWiki